1. **შშმ პირთა ხელმისაწვდომობის პრობლემები და მათი გადაჭრის გზები.**

ა(ა)იპ „საქალაქო ინფრასტუქტურისა და კეთილმოწყობის სამმართველო“ სისტემატიურად ახორციელებს შშმ პირთა ხელმისაწვდომობისა და დამაბრკოლებელი გარემოებების შესწავლას.

 ძირითადი შემაფერხებელი გარემოებები იკვეთება შშმ პირების ტროტუარებზე და ქუჩების გადასასვლელებზე მოძრაობისას. ასევე პრობლემატური საკითხია ძველ კორპუსებში პანდუსების მოწყობა. აუცილებელია გადასასვლელბზე ბორდიურის სიმაღლის დაყვანა ნულოვან ნიშნულზე და ტროტუარებზე ტაქტილური ფილის მოწყობა ნაკლებათმხედველთათვის.

 3. **მუნიციპალიტეტში შშმ პირთა საჭიროებებზე მორგებული სერვისები.**

 ა(ა)იპ „საქალაქო ინფრასტუქტურისა და კეთილმოწყობის სამმართველო“ -ს მიერ განხორციელებულ ინფრასტრუქტურულ პროექტებში, როგორიცაა: ტროტუარებისა და გადასასვლელების, სკვერებისა და საბავშო მოედნების მოწყობა, მიმდინარეობს უნივერსალური დიზაინის პრინციპის დაცვით. აქვე გაცნობებთ, 2016 წლიდან დღეის მდგომარეობით ქალაქის ტერიტორიაზე დაგებულია 30 000 გრძ.მ მეტი ტაქტილური ფილა; ქალაქის ორ ქუჩაზე(ი.ჭავჭავაძისე და ზ. გორგილაძე) ტროტუარზე ასასვლელი ბორდიურის სიმაღლე დაყვანილ იქნა ნულოვან ნიშნულზე; ასევე ქალაქის ტერიტორიაზე დაპროექტდა 22 ქუჩა ეტლით მოსარგებლე შშმ პირებისა და მხედველობადაქვეითებულთათვის გადასაადგილებლა.ზღვის სანაპიროზე და პრომინადზე მოეწყო პანდუსები.

1. **შშმ პირთა დასაქმების სპეციფიკა.**

ა(ა)იპ „საქალაქო ინფრასტუქტურისა და კეთილმოწყობის სამმართველო“-ში ფუნქციონერებს „შენობებისა და ინფრასტრუქტურის ადაპტირების განყოფილება“, სადაც წლების განმავლობაში დასაქმებული იყო ერთი შშმ პირი, რომელმაც პირადი განცხადების საფუძველზე დატოვა თანამდებობა და ღეის მდგომარეობით აღნიშნული შტატი ვაკანტურია.

1. **ინფრასტუქტურულ პროექტებში შშმ პირთა საჭიროებების გათვალისწინება.**

ა(ა)იპ „საქალაქო ინფრასტუქტურისა და კეთილმოწყობის სამმართველო“ -ს მიერ განხორციელებულ ინფრასტრუქტურულ პროექტებში, რომელებიც ეხება სავალი გზების, საბავშო და სპორტული მოედნების, სკვერების მოწყობას, ყოველთვის გათვალისწინებულია შშმ პირთათვის უნივერსალური დიზაინის მოწყობა, რაც გამოიხატება მათ შეუზღუდავ გადაადგილებასთან როგორც ქალაქის ქუჩებში, ასევე მოსასვენებელ და სპორტული მოედნების სივრცეებში.

1. **ხელშემშლელი ფაქტორები გარემოს ხელმისაწვდომობასთან.**

უნდა აღინიშნოს, რომ ქალაქში შშმ პირთათვის უნივერსალური დიზაინის მოწყობის ხელშემშლელ ფაქტორად, ხშირ შემთხვევაში, გვევლინება როგორც ძველ ასევე ახალ ნაშენებ კორპუსებში პანდუსების მოწყობა. აღნიშნული გამომდინარეობს იქედან, რომ სადარბაზოებში არსებული მოცულობა არ იძლევა საშუალებას, მოეწყოს პანდუსი - საქართველოს მთავრობის 2020 წლის 4 დეკემბრის №732 დადგენილების ტექნიკური რეგლამენტის - „მისაწვდომობის ეროვნული სტანდარტების“ მე-4 თავის (პანდუსის მოწყობის სტანდარტები) შესაბამისად.